ວັນທີ 31 ພຶດສະພາ, ຢູ່ນະຄອນ ຮ່າລອງ, ແຂວງ ກວາງນິງ, ຄະນະຄຸ້ມຄອງອ່າວຮ້າລອງ ໄດ້ສົມທົບກັບບັນດາຫົວໜ່ວຍວິຊາສະເພາະ, ພະແນກ, ຄະນະ, ຂະແໜງງການຈັດຕັ້ງກອງປະຊຸມສຳມະນາ “ຄວາມສາມາດຂອງເຂດມໍລະດົກທຳມະຊາດໂລກອ່າວຮ້າລອງ ແລະ ຄຸ້ມຄອງການພັດທະນາການທ່ອງທ່ຽວແບບຍືນຍົງ”.
ທີ່ກອງປະຊຸມສໍາມະນາ, ບັນດານັກຊ່ຽວຊານ, ນັກຄຸ້ມຄອງ, ນັກວິທະຍາສາດທັງພາຍໃນ ແລະ ຕ່າງປະເທດ ໄດ້ສະໜອງຂໍ້ມູນສຳຄັນ, ຮັບຮູ້ຄວາມສາມາດຮອງຮັບຂອງເຂດທ່ອງທ່ຽວຮ້າລອງ, ກ່ຽວກັບການສະໜອງບໍລິການເມື່ອຢ້ຽມຊົມມໍລະດົກ.
ການຕີລາຄາສະແດງໃຫ້ເຫັນວ່າ ນັກທ່ອງທ່ຽວສຸມໃສ່ຈຸດຫມາຍປາຍທາງຈໍານວນໜຶ່ງ, ເຮັດໃຫ້ເກີດຄວາມແອອັດ ແລະ ສິ້ນເປືອງຊັບພະຍາກອນ.
ບັນດາຜູ້ແທນໄດ້ປະກອບຄຳເຫັນ ແລະ ປຶກສາຫາລືກ່ຽວກັບວິທີແກ້ໄຂເພື່ອປັບປຸງສະພາບແວດລ້ອມອ່າວຮ້າລອງ, ສະພາບແວດລ້ອມແຫ່ງການທ່ອງທ່ຽວໃຫ້ພັດທະນາແບບຍືນຍົງໃນອະນາຄົດ.
ທ່ານ Christian Manhart, ຫົວໜ້າຄະນະຜູ້ຕາງໜ້າອົງການ UNESCO ປະຈຳ ຫວຽດນາມ ໃຫ້ຮູ້ວ່າ: ແຂວງ ກວາງນິງ ມີມໍລະດົກໂລກທີ່ມະຫັດສະຈັນ, ຕ້ອງໄດ້ຂຸດຄົ້ນຢ່າງກົມກຽວ ແລະ ຍືນຍົງໃນໄລຍະຍາວ. ນັກທ່ອງທ່ຽວແຕ່ລະຄົນລ້ວນແຕ່ມີຄວາມຮັບຜິດຊອບໃນການປົກປັກຮັກສາ ແລະ ອະນຸລັກ ຮັກສາມໍລະດົກ.
ບູນມີ